**Grozījumu Ministru kabineta noteikumu projekta “Grozījumi Ministru kabineta 2014.gada 30.septembra noteikumos Nr.587 “Valsts sociālās politikas monitoringa informācijas sistēmas noteikumi””**

**projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta“Grozījumi Ministru kabineta 2014. gada 30. septembra noteikumos Nr. 587 “Valsts sociālās politikas monitoringa informācijas sistēmas noteikumi”” (turpmāk – noteikumu projekts) izstrādes mērķis ir reglamentēt Sociālās politikas monitoringa informācijas sistēmā (turpmāk – SPOLIS) iekļaujamos datus, to apjomu, datu apstrādes noteikumus, kārtību un institūciju sadarbības noteikumus atbilstoši Invaliditātes likumā un likumā “Par valsts sociālo apdrošināšanu” noteiktajam.Noteikumu projekts stāsies spēkā 2021.gada 1.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz:1) Invaliditātes likuma 12.panta astotajā daļā noteikto deleģējumu Ministru kabinetam, iekļaut informācijas sistēmā SPOLIS datus par asistenta pakalpojumu pašvaldībā, augstskolā un koledžā (turpmāk – asistenta pakalpojums), pavadoņa pakalpojuma un aprūpes pakalpojuma saņēmēju un sniedzēju, noteiktā apjomā un atbilstoši noteiktajiem datu apstrādes noteikumiem, kārtībai un institūciju sadarbības noteikumiem;2) Ministru kabineta 2020. gada 22. septembra sēdē izskatīto un atbalstīto informatīvo ziņojumu “Par priekšlikumiem valsts budžeta ieņēmumiem un izdevumiem 2021. gadam un ietvaram 2021. – 2023. gadam”, protokols Nr. 55., 38.§ 24. un 31.punkts;3) Ministru kabineta 2020. gada 29. septembra sēdē atbalstītais konceptuālais ziņojums “Par asistenta pakalpojuma pašvaldībā pilnveidošanu”;4) 2020.gada 21.decembra Ministru prezidenta A.K.Kariņa uzdevums Nr.12/2020-JUR-210, līdz 2021.gada 1.jūlijam sagatavot un iesniegt Ministru kabinetā Invaliditātes likuma12. panta 6.1, 6.2 un astotajā daļā minētos tiesību akta projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likumprojektā “Grozījumi Invaliditātes likumā” (turpmāk – Likumprojekts) noteiktajam (pieņemts Saeimā 2020.gada 23.novembrī) 2021.gada 1.jūlijā stāsies spēkā Invaliditātes likuma 12.panta astotā daļa, kas nosaka, ka datus par asistenta pakalpojuma, pavadoņa pakalpojuma un aprūpes pakalpojuma saņēmēju un sniedzēju, šo pakalpojumu nepieciešamības novērtēšanu un nodrošināšanu iekļauj informācijas sistēmā SPOLIS. Tāpat tiek noteiktas tiesības Veselības un darbspēju ekspertīzes ārstu valsts komisijai (turpmāk – Valsts komisija), Labklājības ministrijai (turpmāk – Ministrija) un pašvaldību sociālajiem dienestiem (turpmāk – SD) reglamentējošos normatīvajos aktos noteikto funkciju un uzdevumu izpildei apstrādāt informācijas sistēmā SPOLIS iekļauto informāciju saistībā ar asistenta pakalpojuma, pavadoņa pakalpojuma un aprūpes pakalpojuma nodrošināšanu, tostarp apstrādāt personas datus.Atbilstoši veiktajiem grozījumiem Invaliditātes likumā Ministru kabinetam ir jānosaka personu identificējošie dati, datus par personas dzīvesvietu, invaliditātes datus, datus par asistenta pakalpojuma, pavadoņa pakalpojuma un aprūpes pakalpojuma nepieciešamības novērtēšanu un nodrošināšanu, t.sk. par minēto pakalpojumu sniegšanu, finanšu izlietojumu un rezultatīvo rādītāju izpildi.2020.gada 27.novembrī Saeimā tika pieņemts likums “Grozījumi likumā “Par valsts sociālo apdrošināšanu””, kas paredz likumu “Par valsts sociālo apdrošināšanu” papildināt ar 20.4 pantu, un no 2021.gada 1.jūlija ieviest minimālo valsts sociālās apdrošināšanas obligātās iemaksu (turpmāk – obligāto iemaksu) objektu. Likuma “Par valsts sociālo apdrošināšanu” 20.4 panta ceturtā daļa paredz personu grupas, kurām minimālais obligāto iemaksu objekts netiks piemērots. Lai Valsts sociālās apdrošināšanas aģentūra (turpmāk – VSAA) varētu aprēķināt minimālās obligātās iemaksas, VSAA nepieciešama informācija par personām no SPOLIS. Ņemot vērā Likumprojektā un likumā “Par valsts sociālo apdrošināšanu” ietvertos grozījumus un lai nodrošinātu sistēmas SPOLIS funkcionalitāti ar informāciju par personas atbilstību pakalpojuma piešķiršanas kritērijiem, noteikumu projekts paredz:1. papildināt Ministru kabineta 2014.gada 30.septembra noteikumus Nr.587 “Valsts sociālās politikas monitoringa informācijas sistēmas noteikumi” (turpmāk – noteikumi) ar norādi, uz kāda likuma pamata noteikumi ir izdoti;
2. papildināt noteikumus ar 8.13.13., 8.13.14. 8.13.15. un 8.13.16. apakšpunktu, iekļaujot Valsts komisijas atzinumu par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai un atzinumu par pavadoņa pakalpojuma nepieciešamību bērnam ar invaliditāti no piecu līdz 18 gadu vecumam;
3. papildināt noteikumus ar 10.2 apakšpunktu, nosakot, kādi dati iekļaujami informācijas sistēmā SPOLIS atbilstoši jaunajam pašvaldības nodrošinātajam aprūpes pakalpojumam;
4. noteikumu 13. punktu izteikt jaunā redakcijā, nosakot, kādi dati iekļaujami informācijas sistēmā SPOLIS atbilstoši pilnveidotajam asistenta pakalpojumam;
5. papildināt noteikumus ar 13.4 punktu, nosakot, kādi dati iekļaujami informācijas sistēmā SPOLIS atbilstoši jaunajam pavadoņa pakalpojumam;
6. papildināt noteikumus ar 15.2 6. apakšpunktu, nosakot, ka informācijas sistēmā SPOLIS tiks iekļauti dati par pakalpojumu sniedzējiem, kuri nodrošina pakalpojumus audžuģimenēm, specializētajām audžuģimenēm, aizbildņiem, adoptētājiem un viesģimenēm. Par juridiskām personām tiks uzkrāts nosaukums, reģistrācijas numurs un pakalpojuma saņemšanas datums vai laika posms, kurā tika sniegts pakalpojums, savukārt par fiziskām personām tiks uzkrāts, vārds, uzvārds, personas kods, profesija, t.i., kādā specialitātē pakalpojums tiek sniegts un atlīdzības apmērs par sniegto pakalpojumu;
7. noteikumos tiek noteiktas tiesības Valsts komisijai, Ministrijai un pašvaldību SD reglamentējošos normatīvajos aktos noteikto funkciju un uzdevumu izpildei apstrādāt informācijas sistēmā SPOLIS iekļauto informāciju, precizējot noteikumu 16.1., 17.2. un 17.3.apakšpunktu;
8. papildināt noteikumu 18.7. apakšpunktu ar norādi, ka VSAA reizi ceturksnī saņems informāciju par sociālās atstumtības riskam pakļautām personām, informāciju par sociālā uzņēmuma statusu, informāciju par personu, kura sniedz valsts finansētu pavadoņa (bērnam līdz 18 gadu vecumam) vai asistenta pakalpojumu vai pašvaldības finansētu aprūpes pakalpojumu bērnam līdz 18 gadu vecumam, vai Eiropas Savienības politiku instrumentu projekta ietvaros finansētu aprūpes pakalpojumu bērnam līdz 18 gadu vecumam. Informācija nepieciešama, lai par asistenta pakalpojuma sniedzējiem nebūtu jāveic minimālās iemaksas gadījumos, kad asistents asistē nepilnu darba laiku;
9. papildināt noteikumus ar 18.11. apakšpunktu, nodrošinot automātisku datu nodošanu no informācijas sistēmas SPOLIS uz resursu vadības sistēmu HORIZON, lai nodrošinātu operatīvāku administratīvā procesa norisi.
 |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | "Nav" |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts pamatā attiecas uz datu apstrādātajiem un nosaka personu ar invaliditāti, t.sk. bērnu ar invaliditāti, personu ar invaliditāti ģimeņu, asistenta/pavadoņa pakalpojuma sniedzēju datu apstrādes apjomu sakarā ar pilnveidoto asistenta pakalpojumu, jauno pavadoņa pakalpojumu un aprūpes pakalpojumu bērniem ar invaliditāti.Saskaņā ar informācijas sistēmas SPOLIS datiem 2020.gadā asistenta pakalpojumu kopumā saņēma 11 001 persona ar invaliditāti, bet pakalpojumu sniedza 11 129 asistenti.Atbilstoši Ministrijas prognozēm 2021.gadā:* jaunais pavadoņa pakalpojums indikatīvi varētu būt nepieciešams 600 bērniem ar invaliditāti un tikpat personas potenciāli varētu sniegt pavadoņa pakalpojumu;
* asistenta pakalpojums varētu būt nepieciešams 8 506 pilngadīgām personām ar invaliditāti un 2 000 bērniem ar invaliditāti. Attiecīgi aptuveni 10 506 personas varētu sniegt asistenta pakalpojumu;
* aprūpes pakalpojums dzīvesvietā indikatīvi var būt nepieciešams 1000 bērniem ar invaliditāti un tas ietekmēs aptuveni 1000 šo bērnu ģimenes vai audžuģimenes.

Tiesiskais regulējums var attiekties arī uz mērķa grupas radiniekiem, draugiem vai citām personām, kurām ir darba vai personiskā pieredze saskarsmē ar personām ar invaliditāti un kuras potenciāli varētu sniegt asistenta pakalpojumu, pavadoņa pakalpojumu un aprūpes pakalpojumu, līdz ar to minēto personu dati var tikt apstrādāti pakalpojuma nodrošināšanas ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav būtiskas ietekmes uz tautsaimniecību vai iestāžu administratīvo slogu.Noteikumu projekts nosaka informācijas sistēmā SPOLIS iekļaujamo datu apjomu, kāds nepieciešams, lai nodrošinātu jauno pavadoņa pakalpojumu, asistenta pakalpojumu pašvaldībā, koledžā un augstskolā, kā arī pašvaldības nodrošināto aprūpes pakalpojumu. Administratīvais slogs, saistībā ar datu apstrādi nepalielināsies, jo, atlasot personu pēc personas koda, visa pieejamā informācija par personu aizpildās automātiski, tiešsaistes režīmā ar citām informācijas sistēmām:* personas pamatdati un citi nepieciešamie dati (vārds, uzvārds, personas kods, dzīvesvieta, ģimenes, tuvinieku dati u.c.) no Pilsonības un migrācijas lietu pārvaldes Iedzīvotāju reģistra;
* personas invaliditātes dati (invaliditātes statuss, grupa, noteiktais termiņš, atzinums ir/nav izsniegts u.c.) no Valsts komisijas Invaliditātes informatīvās sistēmas.

Vienlaikus ir jāņem vērā, ka saistībā ar izmaiņām asistenta pakalpojuma nodrošināšanā būtiski tiks uzlabota un vienkāršota asistenta pakalpojuma administrēšanas kārtība un asistentu atskaitīšanās SD par sniegto pakalpojumu. Izmaiņas arī paredz, ka asistenta pakalpojumu SD personai varēs piešķirt uz periodu uz trim gadiem nevis līdz vienam gadam, kā ir noteikts šobrīd. Tādejādi SD apmēram par 1/3 daļu samazināsies gada laikā apkalpojamo klientu skaits saistībā asistenta pakalpojumu.Balstoties uz “Noteikumos par asistenta, pavadoņa un aprūpes pakalpojumu personām ar invaliditāti” un “Valsts sociālās politikas monitoringa informācijas sistēmas noteikumi”noteikumos noteikto par informācija nodošanu Ministrijai, pašvaldību SD ir jāveic arī izmaiņas sociālas palīdzības un sociālo pakalpojumu administrēšanas lietojumprogrammā (SOPA). |
| 3. | Administratīvo izmaksu monetārs novērtējums | Tiesiskais regulējums neradīs būtiskas administratīvās izmaksas ne fiziskām personām (mērķa grupai), ne juridiskām personām.Tiesiskais regulējums nemaina datu apstrādātāju pienākumus, savukārt apstrādājamo datu apjoms ir atkarīgs no personu skaita, kuras pieprasa pakalpojumus. Esošajiem un prognozētajiem pakalpojumu saņēmējiem tiks uzlabota un vienkāršota atskaitīšanās SD par sniegto pakalpojumu, līgums tiks slēgts uz personai noteikto invaliditātes termiņu, bet ne ilgāk kā uz trim gadiem, nevis līdz vienam gadam, kā ir noteikts šobrīd un personai vairs nebūs jāpierāda, ka veikusi konkrētās darbības kopā ar asistentu.Pašvaldībām administratīvais slogs būtiski nemainīsies, jo:1. būs retāk jāpārslēdz līgumi par asistenta pakalpojumu;
2. būs mazāk pieprasāmo dokumentu, kas apliecina sniegto asistenta pakalpojumu;
3. prognozējams pakalpojumu pieprasītāju skaita pieaugums saistībā ar jauno pavadoņa pakalpojuma ieviešanu un atviegloto asistenta pakalpojuma kārtību.
 |
| 4. | Atbilstības izmaksu monetārs novērtējums | Noteikumu projektā ietverto prasību izpilde nerada izmaksas fiziskām un juridiskām personām. |
| 5. | Cita informācija | "Nav" |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  414 992 |  0 | 75 902 | 0 | 75 902 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  367 802 |  0 | 75 902 | 0 | 75 902 | 0 | 0 |
| *LM apakšprogramma 97.01.00 “Labklājības nozares vadība un politikas plānošana”* | *75 902* | *0* | *75 902* | *0* | *75 902* | *0* | *0* |
| *97.02.00 “Nozares centralizēto funkciju izpilde”*  | *291 900*  | *0* | *0* | *0* | *0* | *0* | *0* |
| 1.2. valsts speciālais budžets |  47 190 |  0 |  0 |  0 |  0 |  0 |  0 |
| *04.05.00 “Valsts sociālās apdrošināšanas aģentūras speciālais budžets”* |  *47 190* | *0* | *0* | *0* | *0* | *0* | *0* |
| 1.3. pašvaldību budžets *(konsolidējamā pozīcija)* | 125 598 |  0 |  0 |  0 |  0 |  0 |  0 |
| 2. Budžeta izdevumi |  414 992 |  0 | 75 902 | 0 | 75 902 | 0 | 0 |
| 2.1. valsts pamatbudžets |  367 802 |  0 | 75 902 | 0 | 75 902 | 0 | 0 |
| *LM apakšprogramma 97.01.00 “Labklājības nozares vadība un politikas plānošana”* | *75 902* | *0* | *75 902* | *0* | *75 902* | *0* | *0* |
| *97.02.00 “Nozares centralizēto funkciju izpilde”, tai skaitā konsolidējamā pozīcija pārējie valsts budžeta uzturēšanas izdevumu transferti pašvaldībām (125 598 euro)* | *291 900* | *0* | *0* | *0* | *0* | *0* | *0* |
| 2.2. valsts speciālais budžets, tai skaitā |  47 190 |  0 |  0 |  0 |  0 |  0 |  0 |
| *04.05.00 “Valsts sociālās apdrošināšanas aģentūras speciālais budžets”* |  *47 190* | *0* | *0* | *0* | *0* | *0* | *0* |
| 2.3. pašvaldību budžets  |  125 598 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši likumam “Par valsts budžetu 2021.gadam” un turpmāk ik gadu apakšprogrammā 97.01.00 “Labklājības nozares vadība un politikas plānošana” SPOLIS sistēmas uzturēšanai plānots finansējums **75 902 euro apmērā,** tai skaitā: * 43 197 euro apmērā tiks izlietots noteikumu projekta ietvaros paredzēto SPOLIS papildinājumu veikšanai, lai no SPOLIS nodotu datus VSAA Sociālās apdrošināšanas informācijas sistēmai (SAIS) par sociālās atstumtības riskam pakļautām personām, informāciju par sociālā uzņēmuma statusu, informāciju par personu, kura sniedz valsts finansētu pavadoņa (bērnam līdz 18 gadu vecumam) vai asistenta pakalpojumu vai pašvaldības finansētu aprūpes pakalpojumu bērnam līdz 18 gadu vecumam, vai Eiropas Savienības politiku instrumentu projekta ietvaros finansētu aprūpes pakalpojumu bērnam līdz 18 gadu vecumam;
* 32 705 euro apmērā SPOLIS sistēmas uzturēšanai (citu izmaiņu pieprasījumu nodrošināšanai).

Atbilstoši likumam “Par valsts budžetu 2021.gadam” 2021.gadā apakšprogrammā 97.02.00 "Nozares centralizēto funkciju izpilde" plānots finansējums **291 900 euro apmērā,** lai nodrošinātu SPOLIS pielāgošanu un pašvaldību sociālās palīdzības un sociālo pakalpojumu administrēšanas lietojumprogrammas (SOPA) pielāgošanu:* prioritārā pasākuma “Asistenta pakalpojuma pārskatīšana” īstenošanai **136 600 euro apmērā**, tajā skaitā, kapitālajiem izdevumiem 64 000 euro, lai nodrošinātu vienotās sociālās politikas monitoringa informācijas sistēmas SPOLIS pielāgošanu un pārējiem valsts budžeta uzturēšanas izdevumu transfertiem pašvaldībām 72 600 euro, lai nodrošinātu pašvaldību sociālās palīdzības un sociālo pakalpojumu administrēšanas lietojumprogrammas SOPA pielāgošanu (transferta pārskaitīšanai Rīgas pilsētas pašvaldība), atbilstoši MK 22.09.2020. sēdes protokola Nr.55 38.§ 20.1.2. apakšpunktam;
* prioritārā pasākuma “Atbalsts minimālo ienākumu palielināšanai” apakšpasākuma “IT sistēmu pielāgošana” īstenošanai **73 262 euro apmērā**, atbilstoši, tajā skaitā, kapitālajiem izdevumiem 20 264 euro, lai nodrošinātu SPOLIS pielāgošanu un pārējiem valsts budžeta uzturēšanas izdevumu transfertiem pašvaldībām 52 998 euro, lai nodrošinātu SOPA pielāgošanu (transferta pārskaitīšanai Rīgas pilsētas pašvaldība), atbilstoši MK 22.09.2020. sēdes protokola Nr.55 38.§ 3.punktam;
* lai nodrošinātu IT sistēmu pielāgošanu Administratīvo teritoriju un apdzīvoto teritoriju likumā noteikto normu **īstenošanu 82 038 euro apmērā**, finansējumu pārdalot no Vides reģionālās un attīstības ministrijas atbilstoši MK 15.10.2019. sēdes protokola Nr.48 30.§ 3.punktam.

Atbilstoši likumam “Par valsts budžetu 2021.gadam” 2021.gadā speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” plānots finansējums **47 190 *euro* apmērā**, lai nodrošinātu ar Ministru kabineta 2020.gada 2.septembra sēdes protokollēmuma Nr.51 45.§ 2.1.1. apakšpunktā minēto grozījumu likumā “Par valsts sociālo apdrošināšanu” ieviešanu saistītās izmaiņas VSAA informācijas sistēmu pielāgošanai (minimālā VSAOI objekta ieviešanai) (*jaunas datu apmaiņas un datu apstrādes procesu izstrādei, saņemot no LM datus par sociālajiem uzņēmumiem, kā arī izmaiņas citu datu apstrādē, lai to pielāgotu minimālo VSAOI aprēķinā (piemēram, profesijas kods un tml.).* Finansējuma pamatojums iekļauts likuma “Grozījumi likumā “Par valsts sociālo apdrošināšanu”” (izsludināts 11.12.2020.) anotācijā *(IT sistēmu pielāgošanai plānotā finansējuma 554 482 euro apmērā ietvaros).*Finansējums ir iekļauts likumā “Par valsts budžetu 2021. gadam” un likumā “Par vidēja termiņa budžeta ietvaru 2021., 2022. un 2023. gadam”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Noteikumu projekta īstenošana tiks nodrošināta Ministrijas pamatbudžeta apakšprogrammai 97.01.00 “Labklājības nozares vadība un politikas plānošana” un apakšprogrammai 97.02.00 “Nozares centralizēto funkciju izpilde” un speciālā budžeta apakšprogrammai 04.05.00 “Valsts sociālās apdrošināšanas aģentūras speciālais budžets” piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar grozījumiem Ministru kabineta 2014.gada 30.septembra noteikumos Nr.587 “Valsts sociālās politikas monitoringa informācijas sistēmas noteikumi” jāsagatavo šādi tiesību akti:1. Jauni Ministru kabineta noteikumi “Noteikumi par asistenta, pavadoņa un aprūpes pakalpojumu personām ar invaliditāti”;
2. Grozījumi Ministru kabineta 2014.gada 23.decembra noteikumos Nr.805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību”;
3. Ministru kabineta 2019.gada 20.augusta noteikumos Nr.381 “Invaliditātes informatīvās sistēmas noteikumi”.
 |
| 2. | Atbildīgā institūcija | Ministrija |
| 3. | Cita informācija | "Nav" |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta spēkā stāšanās sabiedrība tiks informēta ar Ministrijas tīmekļvietnes starpniecību, kā arī elektroniski nosūtot informāciju pašvaldību SD un nevalstisko organizāciju pārstāvjiem. |
| 2. | Sabiedrības līdzdalība projekta izstrādē | Konceptuālā ziņojuma “Par asistenta pakalpojuma pašvaldībā pilnveidošanu” izstrādes laikā mērķa grupas (personu ar invaliditāti, pārstāvošās organizācijas, vecākiem, kuri aprūpē bērnus ar invaliditāti, SD, Valsts komisiju u.c.) piedalījās diskusijās un sniedza komentārus par konceptuālā ziņojuma izstrādi.Ministrijas mājaslapā (<https://www.lm.gov.lv/lv/lm-dokumentu-projekti-0>) no 2021.gada 5.marta ievietots paziņojums par noteikumu projektu. |
| 3. | Sabiedrības līdzdalības rezultāti |  |
| 4. | Cita informācija | Noteikumi pamatā attiecas uz datu apstrādātājiem un SD, nevis mērķa grupas tiesībām pakalpojuma saņemšanā. Mērķa grupa viedokli un komentārus par izmaiņām normatīvajā regulējumā izteica konceptuālā ziņojuma “Par asistenta pakalpojuma pašvaldībā pilnveidošanu” izstrādes laikā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību SD. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | "Nav" |

Labklājības ministre R.Petraviča

Z.Beinare 67021619

Zanda.Beinare@lm.gov.lv